cyanic-selkie/wikianc huggingface dataset:
รถไฟใต้ดินตูริน
รถไฟใต้ดินตูริน (Metropolitana di Torino) เป็นเส้นทางรถไฟฟ้าในเมืองตูริน ประเทศอิตาลี ดำเนินการโดย Gruppo Torinese Trasporti (GTT) ปัจจุบันมีหนึ่งเส้นทาง 21 สถานี
โมนิกา เอ็นลิด
โมนิกา เอ็นลิด (เกิดเมื่อวันที่ 24 เมษายน ค.ศ. 1973) เป็นนักฟุตบอลจากประเทศนอร์เวย์ เล่นในตำแหน่งกองกลาง ในฟุตบอลหญิงทีมชาตินอร์เวย์ ตั้งแต่ปี ค.ศ. 1995 จนถึงปี ค.ศ. 1998
ลิงมาคาก
ลิงมาคาก (macaque) เป็นสกุลของวงศ์ลิงโลกเก่า (Cercopithecidae) สกุลหนึ่ง ใช้ชื่อสกุลว่า Macaca
ลิงในสกุลนี้ มีการกระจายพันธุ์ตั้งแต่ทวีปแอฟริกาตอนเหนือจนถึงเอเชีย เป็นลิงที่พบได้อย่างกว้างขวาง มีนิ้วมือที่วิวัฒนาการใช้หยิบจับสิ่งต่าง ๆ ได้ดี มีกระพุ้งแก้มที่สามารถใช้เก็บอาหารได้ กินอาหารได้หลากหลาย ทั้งเนื้อสัตว์และพืช บางชนิดมีหางยาว ขณะที่บางชนิดมีหางขนาดสั้น มีพฤติกรรมทางสังคมชอบอยู่รวมกันเป็นฝูง มีโครงสร้างทางสังคมที่สลับซับซ้อนและมีลำดับอาวุโส โดยปกติแล้ว ลิงตัวผู้ที่มีอาวุโสที่สุดหรือมีขนาดตัวใหญ่ที่สุดในฝูงจะเป็นจ่าฝูง ลิงตัวใดที่มีลำดับอาวุโสน้อยกว่าถ้าได้กินอาหารก่อนลิงที่มีอาวุโสมากกว่า ลิงที่อาวุโสมากกว่าอาจแย่งอาหารจากลิงที่อาวุโสน้อยกว่าขณะกำลังจะหยิบเข้าปากได้เลย
ปัจจุบันมีการอนุกรมวิธานไว้ทั้งสิ้น 23 ชนิด ) โดยมี 6 ชนิดที่พบได้ในประเทศไทย ซึ่งนับเป็นลิงทั้งหมดที่พบได้ในประเทศไทย คือ ลิงแสม (M. fascicularis), ลิงกังใต้ (M. nemestrina), ลิงกังเหนือ (M. leonina), ลิงวอก (M. mulatta), ลิงอ้ายเงียะ (M. assamensis) และลิงเสน (M. arctoides)
และยังมีอีก 4 ชนิดที่สูญพันธุ์ไปแล้ว คือ M. anderssoni, M. liangchuanensis, M. libyca, M. majori
ปีเตอร์ เวสเตอร์การ์ด
นักแต่งเพลงและนักทฤษฎี
ใบรรดาศิษย์จากมหาวิทยาลัยฮาร์วาร์ด เขาประสบความสำเร็จ และแต่งเพลงในปี 2546 - 2562 และเขายังมีทฤษฎีบทเพลงคือชีวิต ในปี 2556 เขาได้ออกมาแสดงความหมายคือ เพลงคือชีวิตนั้น ผมได้ให้ความหายในเขิงการรักษาและการบำบัดของผู้ป่วย บุคคลอื่นสามารถเอาทฤษฎีของผมไปใช้ได้
ผลงาน เพลงประพันธ์ และอื่นๆของปีเตอร์ เวสเตอร์การ์ด
ปีเตอร์ เวสเตอร์การ์ด เสียชีวิตลงเมื่อวันที่ 27 มิถุนายน 2562 สิริอายุ 88 ปี
กองพลน้อยนานาชาติ
กองพลน้อยนานาชาติ (Brigadas Internacionales; International Brigades) เป็นหน่วยทหารซึ่งประกอบจากอาสาสมัครจากประเทศต่าง ๆ ซึ่งเดินทางไปยังประเทศสเปนเพื่อปกป้องสาธารณรัฐสเปนที่ 2 ในสงครามกลางเมืองสเปนระหว่าง ค.ศ. 1936 และ 1939
จำนวนของอาสาสมัครที่เข้ารบอยู่ที่ประมาณ 32,00-35,000 คน โดยในช่วงเวลาหนึ่งมีอาสาสมัครไม่เกิน 20,000 คน อาสาสมัครอีก 10,000 คนน่าจะเข้าร่วมในหน้าที่ที่ไม่เกี่ยวกับการรบ และมีชาวต่างชาติประมาณ 3,000-5,000 คนเป็นสมาชิกของสหภาพแรงงาน Confederación Nacional del Trabajo (CNT) หรือพรรคแรงงานมาร์กซิสต์ Partido Obrero de Unificación Marxista (POUM) คนเหล่านี้มาจาก "53 ชาติ" เพื่อสู้กับกองกำลังชาตินิยมสเปนซึ่งนำโดยนายพล ฟรานซิสโก ฟรังโก และมีกองกำลังนาซีเยอรมนีกับราชอาณาจักรอิตาลีให้การสนับสนุน
สัญลักษณ์นิยมและตราประจำ
กองพลน้อยนานาชาติได้รับอิทธิพลทางสุนทรียศาสตร์ในแบบสังคมนิยม
ธงต่าง ๆ ใช้สีของสาธารณรัฐสเปน : แดง เหลือง และม่วง และมักจะมีสัญลักษณ์สังคมนิยมอยู่ด้วย (ธงแดง ค้อนเคียว กำปั้น) ตราประจำของกองพลน้อยคือดาวแดงสามแฉก ซึ่งมักใช้บ่อยเช่นกัน
ประเทศที่เข้าร่วม
! ธง/ประเทศ !! กำลัง !! หมายเหตุ
วัดพระพุทธบาทบัวบาน
วัดพระพุทธบาทบัวบาน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเมืองพาน อำเภอบ้านผือ จังหวัดอุดรธานี
ตามประวัติกล่าวว่าวัดพระพุทธบาทบัวบาน สร้างเมื่อ พ.ศ. 2454 มีโบราณสถานที่ขึ้นทะเบียนคือรอยพระพุทธบาทประดิษฐานอยู่ในโบสถ์ และมีการขุดค้นพบใบเสมาที่ทำด้วยหินทรายเป็นจำนวนมากใบเสมาเหล่านี้สลักเป็นรูปบุคคล และลวดลายต่าง ๆ เป็นศิลปะทวารวดีผสมกับศิลปะลพบุรี
รอยพระพุทธบาทบัวบานแต่เดิมมีลักษณะเป็นแอ่งเว้าบนพื้นหินธรรมชาติรูปร่างคล้ายฝ่าเท้า ต่อมาจึงได้มีการสร้างรอยพระพุทธบาทจำลองเลียนแบบของเดิมวางทับลงไป แล้วจึงสร้างพระธาตุครอบไว้อีกชั้นหนึ่ง พระพุทธบาทจำลองนี้ก่อด้วยปูน ผิวเรียบทาสีทอง ขอบพระบาทเป็นเส้นตรง มีความยาว 140 เซนติเมตร ปลายพระบาทกว้าง 65 เซนติเมตร สันพระบาทกว้าง 53 เซนติเมตร ฝ่าพระบาทเรียบไม่มีลวดลาย องค์พระธาตุที่สร้างครอบทับรอยพระพุทธบาทมีลักษณะศิลปะล้านช้าง รูปทรงเหลี่ยมย่อเก็จ มีประตูทางเข้าด้านทิศตะวันออกด้านเดียว พระธาตุมีขนาดกว้างด้านละ 2 เมตร สูงประมาณ 6 เมตร นอกจากนี้บริเวณเพิงผาใกล้ ๆ ประดิษฐานพระพุทธรูปไม้ศิลปกรรมแบบล้านช้าง และพระพุทธรูปหินทรายจำหลักเป็นพระสี่ทิศ
นากาจิมะ คิ-49
นากาจิมะ คิ-49 ดนรีว (中島 キ-49 呑龍, Nakajima Ki-49 Donryu) เป็นเครื่องบินทิ้งระเบิดสองเครื่องยนต์ของญี่ปุ่นในระหว่างสงครามโลกครั้งที่สอง ผลิตโดยนากาจิมะแอร์คราฟท์คอมปะนี ใช้โดยกองกำลังพิเศษทางอากาศกองทัพบกจักรวรรดิญี่ปุ่น
การระบาดทั่วของโควิด-19 ในประเทศกัมพูชา
การระบาดทั่วของโควิด-19 ในประเทศกัมพูชา เป็นส่วนหนึ่งของการระบาดทั่วโลกของโรคติดเชื้อไวรัสโคโรนา 2019 (COVID-19) อย่างต่อเนื่อง ซึ่งเกิดจากไวรัสโคโรนาสายพันธุ์กลุ่มอาการทางเดินหายใจเฉียบพลันรุนแรง 2 (SARS-CoV-2) โดยผู้ป่วยรายแรกที่เข้ามาในประเทศกัมพูชาได้รับการตรวจพบที่เมืองพระสีหนุเมื่อวันที่ 27 มกราคม ค.ศ. 2020 แม้ว่าจะมีการยืนยันผู้ป่วยที่เข้ามาในประเทศและแพร่เชื้อไปยังผู้ติดต่อโดยตรงจำนวนมากตลอด ค.ศ. 2020 แต่ก็ไม่มีการตรวจพบการแพร่เชื้อจากชุมชนจนถึงวันที่ 29 พฤศจิกายน
การตอบสนองเบื้องต้นของกัมพูชาเป็นไปอย่างเชื่องช้า - ในช่วงแรกของการแพร่ระบาดในประเทศจีน ได้มีการกำหนดข้อจำกัดการเดินทางระหว่างประเทศเพียงเล็กน้อย พลเมืองกัมพูชาไม่ได้รับการอพยพออกจากอู่ฮั่น และนายกรัฐมนตรี ฮุน เซน ได้มองข้ามภัยคุกคามดังกล่าว ทางกัมพูชาได้อนุญาตให้ผู้โดยสารเรือสำราญเอ็มเอส เวสเตอร์ดัม ขึ้นฝั่งในเดือนกุมภาพันธ์หลังจากถูกปฏิเสธไม่ให้เข้าประเทศอื่น  เริ่มตั้งแต่เดือนมีนาคมในฐานะการแพร่ระบาดทั่วโลก กัมพูชาได้จัดตั้งคณะกรรมการรับมือระดับชาติ โดยได้แนะนำข้อจำกัดในการเดินทางมาถึง มีการปิดสถาบันการศึกษา, โรงงานตัดเย็บเสื้อผ้า และสถานบันเทิง   ตลอดจนวันหยุดราชการที่สำคัญถูกยกเลิก กฎหมายสถานการณ์ฉุกเฉินที่เป็นที่ถกเถียงกันได้ผ่านไปในเดือนเมษายน แต่ยังไม่มีการบังคับใช้ในเดือนเมษายน ค.ศ. 2021 การจำกัดวงส่วนใหญ่ภายในประเทศถูกยกเลิกภายในเดือนกันยายน ส่วนในเดือนพฤศจิกายน ข้อจำกัดบางประการถูกทำให้เหมือนเดิมในพนมเปญ และพนักงานของรัฐบาลกัมพูชารวมถึงผู้ติดต่อหลายพันคนถูกกักกันหลังจากการเยี่ยมชมหนึ่งวันของรัฐมนตรีต่างประเทศฮังการี ปีเตร์ ซิจจาร์โต ได้รับผลเป็นบวกจากการตรวจหาเชื้อหลังจากเดินทางถึงกรุงเทพ เมื่อวันที่ 29 พฤศจิกายน ได้มีการตรวจพบคลัสเตอร์การแพร่กระจายของชุมชนกลุ่มแรกในพนมเปญ โดยสงสัยว่าไวรัสจะเข้ามาในประเทศในช่วงเดือนตุลาคมและไม่ถูกตรวจพบ ประเทศนี้ได้เริ่มโครงการฉีดวัคซีน และตรวจพบการระบาดครั้งใหญ่ที่สุดจนถึงปัจจุบันในเดือนกุมภาพันธ์ ค.ศ. 2021 โดยกัมพูชาได้รายงานการเสียชีวิตครั้งแรกเมื่อวันที่ 11 มีนาคม ค.ศ. 2021 เมื่อสายพันธุ์ บี.1.1.7 ได้แพร่กระจายไปในตลาดและและโรงงานตัดเย็บเสื้อผ้าของเมืองหลวง ในเวลาต่อมาก็ได้ทำให้เคอร์ฟิวมีประสิทธิภาพมากขึ้นจากการล็อกดาวน์ครั้งแรกของประเทศทั่วทั้งพนมเปญและตาเขมาในเดือนเมษายน ค.ศ. 2021 เนื่องจากองค์การอนามัยโลกได้เตือนว่าระบบการรักษาพยาบาลของกัมพูชามีความเสี่ยงที่จะถูกครอบงำ
การตอบสนองของกัมพูชาจนถึงเดือนกรกฎาคม ค.ศ. 2020 และการต้อนรับเอ็มเอส เวสเตอร์ดัม ได้รับการยกย่องจากองค์การอนามัยโลก อย่างไรก็ตาม ได้มีการวิพากษ์วิจารณ์รวมถึงการมองข้ามความเสี่ยงของการแพร่ระบาดของนายกรัฐมนตรี ฮุน เซน ในช่วงแรกของการแพร่ระบาด,    การข่มเหงนักวิจารณ์ และขั้นตอนการตรวจรวมถึงการเฝ้าระวัง โดยเฉพาะอย่างยิ่งในเรือนจำที่แออัดยัดเยียด  การระบาดใหญ่ได้ส่งผลกระทบอย่างรุนแรงต่อเศรษฐกิจ โดยเฉพาะภาคการท่องเที่ยว  และเครื่องนุ่งห่ม โดยมีการคาดการณ์ว่าจะมีความยากจน, หนี้สิน และการว่างงานเพิ่มขึ้นในระยะยาว
โชตะ โซเมตานิ
โชตะ โซเมตานิ (3 กันยายน พ.ศ. 2535) เป็นนักแสดงชายชาวญี่ปุ่น
ในปี 2554 เขาได้รับรางวัล Marcello Mastroianni Award for Best New Young Actor ที่ เทศกาลภาพยนตร์นานาชาติเวนิส จากภาพยนตร์เรื่อง Himizu กับฟูมิ นิไคโด
ชีวิตส่วนตัว
เขาแต่งงานกับนักแสดงสาวรุ่นพี่อย่างริงโกะ คิกูจิ ในวันที่ 31 ธันวาคม พ.ศ. 2557 และออกมายอมรับวันที่ 1 มกราคม พ.ศ. 2558 ทางเว็บไซต์อย่างทางการของเขา
นิทรรศการศิลปะตกรอบ
นิทรรศการศิลปะตกรอบ (Salon des Refusés, Exhibition of rejects) คือนิทรรศการแสดงงานศิลปะที่ถูกปฏิเสธไม่ให้เข้าแสดงในนิทรรศการศิลปะแห่งปารีส หรือ “ซาลอน” ซึ่งเป็นนิทรรศการศิลปะที่จัดขึ้นอย่างเป็นทางการโดยสถาบันวิจิตรศิลป์แห่งฝรั่งเศสในกรุงปารีส แต่นิทรรศการศิลปะตกรอบครั้งสำคัญคือนิทรรศการศิลปะตกรอบของปี ค.ศ. 1863
ที่มา
ในช่วงกลางคริสต์ศตวรรษที่ 19 ปารีสเป็นศูนย์กลางของศิลปินทุกสาขาตั้งแต่กวี, จิตรกร, ประติมากร และอื่นๆ ปารีสกลายเป็นสถานที่ที่ต้องไปและเป็นเมืองหลวงของศิลปะของโลก ศิลปินที่ต้องการที่จะสร้างชื่อเสียงก็จะต้องพยายามนำงานเข้าแสดงที่ “ซาลอน” หรือต้องศึกษาในฝรั่งเศส การได้รับเข้าแสดงงานในซาลอนเป็นสิ่งจำเป็นเพื่อการดำรงอยู่ของศิลปิน ชื่อเสียงและอาชีพอาจจะได้รับการชื่นชูหรือได้รับการโจมตีจนเสียหายก็มาจากการได้รับการยอมรับหรือปฏิเสธโดยซาลอน
ราวคริสต์ทศวรรษ 1830 ห้องแสดงภาพในปารีสก็เริ่มจัดงานแสดงศิลปะขนาดเล็ก ซึ่งเป็นงานแสดงส่วนบุคคลของงานที่ได้รับการปฏิเสธโดยคณะกรรมการตัดสินของซาลอน และอันที่จริงแล้วการแสดงศิลปะตกรอบครั้งใหญ่ของปี ค.ศ. 1863 ก็จัดโดยรัฐบาลฝรั่งเศสเอง ในปีนั้นศิลปินทำการประท้วงคณะกรรมการตัดสินของซาลอนที่ปฏิเสธงานถึง 3,000 ชิ้น ซึ่งเป็นจำนวนงานที่ได้รับการปฏิเสธที่สูงกว่าปกติ ประกาศอย่างเป็นทางการกล่าวว่า “เราต้องการที่จะให้ประชาชนเป็นผู้ตัดสินว่าการประท้วงการตัดสินของคณะกรรมการนี้ยุติธรรมหรือไม่ด้วยตนเอง” จักรพรรดินโปเลียนที่ 3 จึงมีพระราชประกาศให้ศิลปินที่ถูกปฏิเสธงานนำงานไปตั้งแสดงในบริเวณที่ติดกับบริเวณที่มีการจัดนิทรรศการศิลปะแห่งปารีสอย่างเป็นทางการได้
นักวิพากษ์ศิลป์และมหาชนต่างก็เย้ยหยันงาน “ตกรอบ” ที่รวมทั้งงานจิตรกรรมที่ในปัจจุบันเป็นงานที่มีชื่อเสียงเช่นงาน “อาหารกลางวันบนลานหญ้า” (Le déjeuner sur l'herbe) โดยเอดวด มาเนท์ และภาพ “สตรีในชุดขาว” โดยเจมส์ แม็คนีลล์ วิสต์เลอร์ แต่การแสดงก็ได้รับความสนใจพอที่จะทำให้เกิดการเขียนแนวการเขียนแบบอาวองการ์ดขึ้น จากแรงยุยงของมาเนท์จิตรกรอิมเพรสชันนิสม์ก็เริ่มแสดงงานเขียนนอกนิทรรศการศิลปะแห่งปารีสกันมากขึ้นเริ่มตั้งแต่ปี ค.ศ. 1874 และประสบกับความสำเร็จ หลังจากนั้นก็ได้มีการจัด “นิทรรศการศิลปะตกรอบ” ขึ้นในกรุงปารีสในปี ค.ศ. 1874, ค.ศ. 1875 และ ค.ศ. 1886 จากนั้นความนิยมของงานนิทรรศการศิลปะแห่งปารีสก็เริ่มจะวายลง
สม็อก (ตัวละคร)
สม็อก (Smaug) หรือ สเมาก์ เป็นชื่อมังกร ในปกรณัมชุดมิดเดิลเอิร์ธ ของ เจ. อาร์. อาร์. โทลคีน ปรากฏในเรื่อง เดอะฮอบบิท ได้ชื่อว่าเป็นมังกรตัวสุดท้ายของมิดเดิลเอิร์ธ มีสมญาอื่นว่า สม็อกมังกรทอง หรือ สม็อกผู้เรืองรอง มันสามารถพ่นไฟได้ จึงเชื่อว่าเป็นมังกรในตระกูลมังกรไฟ และสามารถบินได้
สม็อกอาศัยอยู่ในถ้ำซึ่งมันขนเอาทรัพย์สมบัติของเอเรบอร์มากองรวมกันแล้วนอนทับเอาไว้ ใต้ท้องของสม็อกจึงมีแต่เพชรนิลจินดาที่ฝังแน่นอยู่กับพุงของมัน แต่บิลโบ แบ๊กกิ้นส์ ที่ลอบเข้าไปในรังของมันเพื่อหาอาร์เคนสโตนและได้ค้นพบจุดอ่อนที่หน้าอกซ้าย ว่าไม่มีสิ่งใดปกคลุม เขานำเรื่องออกมาบอกคนแคระ แต่นกทรัชสอดแนมนำความกลับไปแจ้งแก่บาร์ด นักธนูแห่งเดล ทำให้เขาสามารถยิงธนูใส่จุดอ่อนนั้นเมื่อสม็อกบินมาอาละวาดทำลายเมืองเดลอีก ด้วยคิดว่าเมืองเดลให้ความช่วยเหลือแก่ศัตรูที่ลอบเข้าไปสอดแนมในรังของมัน สม็อกจึงเสียชีวิตด้วยน้ำมือของบาร์ด
ที่มา
แนวคิดในการประพันธ์ มังกร ของโทลคีน สอดคล้องกับตำนานปรัมปราหลายแห่งที่กล่าวถึงมังกรว่า เป็นสิ่งมีชีวิตที่ชอบสมบัติ และมักนอนอยู่บนกองสมบัติของตัว งานประพันธ์เก่าแก่ที่แสดงความข้อนี้คือ บทกวีแองโกล-แซกซอน เรื่อง "เบวูล์ฟ" ซึ่งโทลคีนเป็นศาสตราจารย์ทางด้านภาษาแองโกล-แซกซอน ในระหว่างช่วงปี ค.ศ. 1925-1945 มังกรในเรื่องเบวูล์ฟยังออกอาละวาดเนื่องจาก ถ้วยทองคำ ถูกขโมยไป เช่นเดียวกับอาร์เคนสโตนที่บิลโบขโมยออกมาในเรื่อง เดอะฮอบบิท
ฟุตซอลเอเชียเยาวชนอายุไม่เกิน 20 ปี 2017
ทีมที่เข้าร่วม
ไม่มีการคัดเลือก, และทีมที่เข้าแข่งขันทั้งหมดจะได้ผ่านเข้าสู่รอบสุดท้าย.
ด้านล่างนี้คือ 22 ทีมที่เข้าร่วมการแข่งขัน. ซาอุดิอาระเบีย เริ่มแรกจะได้เข้าร่วมแต่ได้ตัดสินใจที่จะถอนทีมก่อนการจับสลาก.
สนามแข่งขัน
แต่ละแมตช์ลงเล่นที่ บางกอกอารีนา และ อินดอร์ สเตเดียม หัวหมาก ใน กรุงเทพมหานคร.
รอบแบ่งกลุ่ม
สองทีมที่ดีที่สุดของแต่ละกลุ่มจะได้ผ่านเข้าสู่รอบก่อนรองชนะเลิศ.
รอบแพ้คัดออก
ในรอบแพ้คัดออก, ต่อเวลาพิเศษ และ การดวลลูกโทษ เป็นวิธีที่จะใช้ตัดสินหาผู้ชนะในกรณีที่จำเป็น, ยกเว้นสำหรับนัดชิงอันดับที่สามจะเป็น การดวลลูกโทษ (ไม่มี ต่อเวลาพิเศษ) เป็นวิธีที่จะใช้ตัดสินหาผู้ชนะในกรณีที่จำเป็น (กฏระเบียบข้อที่ 14.1 และ 15.1).
รอบรองชนะเลิศ
ผู้ชนะได้จะผ่านเข้าไปเล่น กีฬาฟุตซอลในโอลิมปิกยุวชนฤดูร้อน 2018, ซึ่งพวกเขาจะได้เป็นตัวแทนของทีมโดยทีมชุดยู-18 ของพวกเขา.
คอนเฟสชันส์ออนอะแดนซ์ฟลอร์
คอนเฟสชันส์ออนอะแดนซ์ฟลอร์ (Confessions on a Dance Floor) คือ สตูดิโออัลบั้มลำดับที่ 10 ของมาดอนน่าศิลปินเพลงป๊อปชาวอเมริกัน ออกจำหน่ายเมื่อวันที่ 11 พฤศจิกายน พ.ศ. 2548
เกาะยูบีอา
ยูบีอา หรือ เอเวีย (Euboea; Εύβοια, เอว-บอย-อา) เป็นเกาะที่มีขนาดใหญ่ที่สุดเป็นอันดับสองในกรีซ (เป็นรองเพียงแค่เกาะครีต) มีช่องแคบเล็กๆ ชื่อ ช่องแคบยูริปัส (Euripus) กั้นอยู่ระหว่างเกาะยูบีอากับแผ่นดินใหญ่ของกรีซ ตัวเกาะยาวประมาณ 180 km และส่วนกว้างที่สุดมีระยะทาง 50 km สภาพภูมิประเทศของเกาะเป็นแนวเขายาว พาดจากตะวันตกเฉียงเหนือไปตะวัออกเฉียงใต้ อันเป็นส่วนหนึ่งของแนวเขาที่เริ่มต้นจากทิศตะวันของเทสซาลี แล้วลงใต้ต่อเนื่องไปจนถึงเกาะอานดรอส (Andros), ตินอส (Tinos) และ มิโคนอส (Mykonos) เกาะยูบีอามียอดเขาที่สูงที่สุดคือ ยอดเขาดิรฟี (Dirfi) ที่ความสูง 1743 m ปัจจุบันเกาะยูบีอาเป็นส่วนหนึ่งของเขตปกครองยูบีอา ซึ่งรวมไปถึงเกาะสไกรอส และพื้นที่ส่วนหนึ่งของกรีซแผ่นดินใหญ่
ชื่อ ยูบีอา (Euboea) มาจากคำสมาสกรีกว่า εὖ แปลว่า ดีงาม, สูงส่ง และ βοῦς แปลว่า วัว
ประวัติศาสตร์
ในยุคโบราณเกาะยูบีอาได้รับการพาดพิงถึง ผ่านสองเมืองสำคัญบนเกาะ คือ แคลซิส กับ อีรีเทรีย (Eretria) ซึ่งโฮเมอร์ได้อ้างถึงในบัญชีรายชื่อเรือ หรือเนื้อหาในเล่มที่ 2 ของมหากาพย์อีเลียด ทั้งสองเมืองได้รับการตั้งรกรากโดยชาวไอโอเนียจากแอตติกา และต่อมาก็ขยายอาณานิคมต่อไปใน แมกนากรีเชีย และซิซิลี เช่น เรจิอัม และ คูไม (Cumae) จนไปถึงชายฝั่งของมาเกโดเนีย อาณานิคมเหล่านี้เปิดเส้นทางการค้าให้แก่กรีซ และมีบทบาทสำคัญในการขยายอารยธรรมตะวันตก เช่น การใช้หน่วยชั่งตวงวัดของยูบีอาตามเมืองของชาวไอโอเนีย โดยเฉพาะอย่างยิ่งในเอเธนส์ จนกระทั่งสิ้นศตวรรษที่ 7 ก่อนค.ศ.
เมืองแคลซิส และอีรีเทรียเป็นเมืองคู่แข่งที่มีอำนาจสูสีกัน แต่เมื่อคราวอาณาจักรเปอร์เซียยกทัพมารุกรานกรีซครั้งแรก หลังจากยุทธการที่เทอร์มอพิลี และยุทธนาวีที่อาร์เตมิเซียม ทัพของเปอร์เซียก็สามารถเข้ายึดเอเธนส์ ยูบีอา และบีโอเชียไว้ได้
อีซูซุ ฟาสเทอร์
รุ่นที่ 1 (พ.ศ. 2515 - พ.ศ. 2523)
อีซูซุของญี่ปุ่นได้เปิดตัวรถกระบะ KB20/25 Series Faster ในปี 2515 รุ่นฐานล้อปกติถูกกำหนดให้เป็น "20" ในขณะที่ "25" หมายถึงรุ่นที่ยาวกว่า มาจาก อีซูซุ ฟลอเรียน ถูกผลิตมาเพื่อมาแทนที่ อีซูซุ วาสป์ (Isuzu Wasp) ซึ่งเป็นรถรุ่นปิกอัพของ อีซูซุ เบลเล็ตต์ (Isuzu Bellett)
เพื่อให้ขนาดภายนอกและเครื่องยนต์เป็นไปตามข้อบังคับของญี่ปุ่น แพลตฟอร์มดังกล่าวจึงถูกจัดอยู่ในประเภท "กะทัดรัด"
ในตลาดส่งออกส่วนใหญ่ อีซูซุ เปลี่ยนชื่อจากฟาสเทอร์ เป็น "อีซูซุ เคบี" อย่างไรก็ตาม ฟาสเทอร์ มักจะจำหน่ายผ่านช่องทางค้าปลีกของเจเนรัล มอเตอร์ (GM) และจำหน่ายภายในแบรนด์ เชฟโรเลต ในชื่อ "เชฟโรเลต แอลยูวี" LUV เป็นตัวย่อสำหรับรถยนต์อเนกประสงค์ขนาดเล็ก (light utility vehicle) เบดฟอร์ด บริษัทรถยนต์เพื่อการพาณิชย์ในยุโรปของเจเนรัล มอเตอร์ยังจำหน่ายภายในชื่อ "เบดฟอร์ด เคบี"
อีซูซุ ฟาสเทอร์ ใช้รูปแบบฐานล้อของรถกระบะแบบดั้งเดิมที่มีโครงแบบขั้นบันไดและระบบกันสะเทือนหลังแบบแหนบเพลาสด ที่ด้านหน้าใช้ระบบกันสะเทือนแบบ A-arm ใช้การกำหนดค่าแบบอิสระ ระยะฐานล้อ 2,600 มม. (102.4 นิ้ว) ช่องสำหรับบรรทุกสัมภาระ 1,855 มม. (73.0 นิ้ว) ซึ่งต่างจากอีซูซุ วาสป์ รุ่นก่อนหน้าตรงที่ยังมีรุ่นฐานล้อยาว (KB25) ซึ่งมีระยะฐานล้อ 2,995 มม. (117.9 นิ้ว) ซึ่งมีช่องบรรทุกสัมภาระ 2,290 มม. (90.2 นิ้ว).
ในปี พ.ศ. 2521 มีรุ่นขับเคลื่อนสี่ล้อวางจำหน่าย โดยมีรหัส KB40 จำหน่ายภายใต้ชื่อ "ฟาสเทอร์ โรดีโอ" (Faster Rodeo) ในญี่ปุ่น นอกจากนี้ยังมีรุ่น 4 ประตู (บนฐานล้อที่ยาวกว่า) การจำหน่ายสิ้นสุดลงในปี 2523 เมื่อมีการเปิดตัวรุ่นที่สอง เครื่องยนต์ที่ใช้ในตลาดส่วนใหญ่เป็นเบนซิน 1.6 ลิตร (1,584 ซีซี) แบบคาร์บูเรเตอร์ SOHC แถวเรียงสี่สูบ 94 แรงม้า (69 กิโลวัตต์) และเครื่องยนต์ดีเซล 4 สูบ (KBD) 2.0 ลิตร (1,951 ซีซี) ที่ให้กำลัง 62 แรงม้า (46 กิโลวัตต์)  ความเร็วสูงสุดอยู่ที่ 145 กม./ชม. (90 ไมล์ต่อชั่วโมง) และ 115 กม./ชม. (71 ไมล์ต่อชั่วโมง) สำหรับรุ่นเบนซินและดีเซลตามลำดับ ในประเทศญี่ปุ่น เครื่องยนต์โอเวอร์เฮดวาล์ว (G161) ได้รับการติดตั้งแต่เดิม ให้กำลัง 84 PS (62 กิโลวัตต์) ความเร็วสูงสุด 135 กม./ชม. (84 ไมล์/ชม.).
จีเอ็ม-โฮลเด้น นำเข้าอีซูซุ ฟาสเทอร์ เข้ามาในออสเตรเลียตั้งแต่เดือนพฤศจิกายน พ.ศ. 2515 ภายใต้ชื่อ "เชฟโรเลต LUV" และเปลี่ยนชื่อเป็น "อีซูซุ เคบี" ในปี พ.ศ. 2520 ก่อนที่จะถูกแทนที่ด้วยรุ่นที่สองในเดือนธันวาคม พ.ศ. 2523 (ใช้ตรา "โฮลเด้น โรดีโอ") โฮลเด้น เปิดตัว LUV ในออสเตรเลียด้วยเครื่องยนต์เบนซินสี่แถวเรียง 1.6 ลิตร ให้กำลังประมาณ 50 กิโลวัตต์ (67 แรงม้า) และแรงบิด 110 นิวตันเมตร (81 ปอนด์/ตารางฟุต) ได้รับชื่อเสียงในเรื่องความทนทานในยุคแรกๆ รุ่นขับเคลื่อนล้อหลังดั้งเดิมเหล่านี้มีระบบเกียร์ธรรมดา 4 สปีด โครงสร้างฐานล้อสั้น และความสามารถในการรับน้ำหนักบรรทุกประมาณ 1,000 กก. (2,200 ปอนด์)
การปรับโฉมในปี พ.ศ. 2521 ได้มีการขยายการผลิต LUV ปัจจุบันประกอบด้วยรุ่น KB20 ฐานล้อสั้น KB25 ฐานล้อยาวรุ่นใหม่ และรุ่น KB40 ฐานล้อสั้นขับเคลื่อนสี่ล้อ รุ่น KB25 และ KB40 มีให้เลือกทั้งแบบไม่มีกระบะและแบบอเนกประสงค์ (รถกระบะ) มีให้เลือกทั้งเครื่องยนต์เบนซิน 1.6 ลิตร และดีเซลสี่สูบแถวเรียง 1.95 ลิตรที่เพิ่งวางจำหน่าย
เจนเนรัล มอเตอร์ รับผิดชอบในการจำหน่สยในอเมริกาเหนือ ด้วยเหตุนี้ อีซูซุจึงได้รับการขายผ่านตัวแทนจำหน่ายเชฟโรเลตในชื่อ "เชฟโรเลต LUV" มีเครื่องยนต์แบบเดียวคือ SOHC แถวเรียงสี่สูบ 1.8 ลิตร (1,817 ซีซี) ให้กำลัง 75 แรงม้า (56 กิโลวัตต์)
การจำหน่ายในสหรัฐอเมริกาเริ่มขึ้นในเดือนมีนาคม พ.ศ. 2515
รูปลักษณ์ภายนอกของ LUV ได้รับการปรับปรุงเล็กน้อยสำหรับรุ่นปี 2517 แต่การปรับปรุงครั้งใหญ่ครั้งแรกเกิดขึ้นในปีรุ่นปี 2519 เมื่อมีการเพิ่มตัวเลือกเกียร์อัตโนมัติ 3-สปีดและดิสก์เบรกหน้า ให้กำลังสูงถึง 80 แรงม้า (60 กิโลวัตต์)
ในปี 2520 ยอดขายยังคงเพิ่มขึ้น มีการปรับปรุงภายนอกและเพิ่มตัวเลือกช่องบรรทุกสัมภาระขนาด 2,285 มม. (90 นิ้ว) พร้อมระยะฐานล้อที่ยาวขึ้น 2,995 มม. (118 นิ้ว) ทำให้ยอดขายเพิ่มขึ้นเป็น 71,145 คัน ในปี 2521 การเพิ่มระบบขับเคลื่อนสี่ล้อในปี 2522 ทำให้ LUV กลายได้รับความสนใจจากนิตยสาร Motor Trend และได้รับรางวัล "รถกระบะแห่งปี"
คิม โซ-อึน
คิม โซ-อึน (เกิด 6 กันยายน ค.ศ. 1989) เป็นนักแสดงหญิงชาวเกาหลีใต้ มีผลงานการแสดงทั้ง ภาพยนตร์ และ ละครโทรทัศน์ เธอเข้าวงการตั้งแต่ปี 2004 ในภาพยนตร์เรื่อง Sassy Girl ต่อมาในปี 2005 เธอได้เริ่มเข้ามาแสดงละครโทรทัศน์บ้าง ในเรื่อง Sisters of the Sea ทางช่อง MBC เธอมีผลงานทั้งทางภาพยนตร์และละครโทรทัศน์มาตลอด จนกระทั่งในปี 2009 เธอได้รับเล่นละครเรื่อง Boys Over Flower ในบทของ Chu Ga Eul และยังได้รางวัล นักแสดงหญิงหน้าใหม่ ในงาน KBS Drama Awards 2009 อีกด้วย
สุลต่านมุสตาฟาที่ 3
มุสตาฟาที่ 3 (/ˈmʊstəfə/; Ottoman Turkish: مصطفى ثالث Muṣṭafā-yi sālis; 28 มกราคม 1717 – 21 มกราคม 1774) เป็นสุลต่านของจักรวรรดิออตโตมันในช่วงปี 1757 ถึง 1774 พระองค์เป็นพระโอรสในสุลต่านอาเหม็ดที่ 3 (1703–30) และ พระชายา Mihrişah Kadın พระอนุชาของพระองค์ อับดุลฮามิดที่ 1 ขึ้นเป็นสุลต่านองค์ถัดไป (1774–89)
ก่อนขึ้นครองราชย์
สุลต่านมุสตาฟาที่ 3 พระราชสมภพที่พระราชวัง Edirne ในวันที่ 28 มกราคม 1717 เป็นพระโอรสในสุลต่าน อะเหม็ดที่ 3 และ Mihrişah Kadın ในปี 1720 พิธีสุหนัตครั้งยิ่งใหญ่ถูกจัดขึ้นเป็นเวลา 15 วัน จัดขึ้นให้กับมุสตาฟา และ พี่น้องของเขา เมห์เหม็ด สุไลมาน และ บาเยซิด ในปี 1730 หลังการปฎิวัติของ Patrona Halil นำไปสู่การถอดถอนสุลต่านอะเหม็ดที่ 3 พระบิดาของพระองค์ลงจากตำแหน่ง ญาติของพระองค์ มาห์หมุด ขึ้นเป็น สุลต่าน มาห์หมุดที่ 1 มุสตาฟา พระบิดา และ เหล่าพระเชษฐา/อนุชา จึงถูกกักบริเวณไว้ที่พระราชวังทอปกาปี  ในปี 1756 หลังการสิ้นพระชนม์ของ เมห์เหม็ด ลูกพี่ลูกน้องของพระองค์ พระองค์จึงขึ้นเป็นผู้สืบทอดราชบัลลังก์คนถัดไป
รัชสมัย
มุสตาฟาที่ 3 ขึ้นครองราชย์ต่อจาก ออสมันที่ 3 ในวันที่ 30 ตุลาคม 1757
สไตล์การบริหาร
หลังจากพระองค์ขึ้นครองราชย์ พระองค์ทรงยึดมั่นในความยุติธรรม โดยออกข้อกำหนดต่างๆเพื่อสร้างความเจริญกับอิสตันบูล เช่น ออกข้อกำหนดในการควบคุมเหรียญ สร้างโรงเก็บข้าวขนาดใหญ่ ซ่อมบำรุงท่อระบายน้ำ และ ออกนโยบายการคลังแบบเข้มงวด พระองค์มักจะเสด็จออกนอกวังบ่อยครั้งเพื่อตรวจว่า กฎหมายของพระองค์มีคนปฎิบัติตามหรือไม่
สนธิสัญญากับปรัสเซีย
มุสตาฟาที่ 3 พระองค์ชื่นชมพระเจ้าฟรีดิชมหาราช แห่งปรัสเซียเป็นอย่างมาก ในปี 1761 พระองค์จึงเซ็นสนธิสัญญาสันติภาพกับปรัสเซีย โดยทั้ง 2 ฝ่ายมีเป้าหมาย ทางฝ่ายพระเจ้าฟรีดิชแห่งปรัสเซีย ต้องการพันธมิตรในการต่อต้านราชวงศ์ฮาพส์บวร์ค ส่วนทางฝ่ายสุลต่านมุสตาฟาที่ 3 พระองค์ต้องการทำให้กองทัพออตโตมันทันสมัยมากขึ้น โดยเพื่อกระชับความสัมพันธ์ พระองค์ทรงจ้างครูฝึกทหารที่มีความสามารถในเบอร์ลินมากกว่าจากปารีส และ ลอนดอน เพื่อที่จะมาฝึกกองทัพของจักรวรรดิ ในปี 1763 ทั้ง 2 ประเทศ มีการแลกเปลี่ยนทางลการทูตเป็นครั้งแรก
สงครามรัสเซีย - ตุรกี (1768-1774)
มหาอำมาตย์ Koca Ragıp ดำรงตำแหน่งมหาอำมาตย์จนกระทั่งปี 1763 โดยออกนโยบายที่เน้นสร้างสันติภาพกับเพื่อนบ้านรอบข้าง แต่ด้วยอิทธิพลของรัสเซีย เหนือคาบสมุทรคอเคซัส และ ความพยายามที่จะเข้าครอบครองโปแลนด์ ทำให้เกิดความขัดแย้งระหว่างรัสเซีย และ ออตโตมันขึ้น ผู้สืบทอดตำแหน่งมหาอำมาตย์ Koca Ragıp มหาอำมาตย์ Muhsinzade Mehmed ยังคงนโยบายสร้างสันติภาพกับประเทศรอบข้างเอาไว้ โดยทางสุลต่านยืนกรานที่จะทำสงคราม โดยกล่าววว่า (ฉันจะทำให้พวกนอกรีตรู้จักโอนอ่อนบ้าง) นำไปสู่การลาออกของมหาอำมาตย์ Muhsinzade Mehmed ในปี 1768 มุสตาฟาที่ 3 คาดหวังชัยชนะอย่างง่ายดายเหนือรัสเซีย แต่ในความเป็นจริงนั้น ออตโตมัน ไม่ได้เตรียมพร้อมในสงครามระยะยาว ในช่วงสงครามการปฎิรูปการทหารยังคงดำเนินการต่อไปด้วยการช่วยเหลือของเจ้าหน้าที่ชาวฝรั่งเศสอย่าง François Baron de Tott โดยได้ทำให้กองทหารปืนใหญ่ทันสมัยขึ้น และ การตั้งโรงเรียนวิศวกรรมทหารเรือ ในปี 1773 สงครามได้สร้างหายนะกับกองทัพออตโตมัน รัสเซียได้รับชัยชนะ และ ผนวกแคว้น ไครเมีย โรมาเนีย และ บางส่วนของบัลแกเรีย เข้าเป็นส่วนหนึ่ง
สถาปัตยกรรม
มีการก่อสร้างอนุสาวรีย์หลายแห่งรวมถึงมัสยิด Fatih ที่ถูกสร้างมาตั้งแต่สมัยสุลต่านเมห์เหม็ดผู้พิชิต ได้ถูกบูรณะขึ้นมาใหม่ในรัชสมัยของพระองค์ และเขายังได้สร้างมัสยิด Laleli และพระองค์ได้เทพื้นที่ตามแนวชายฝั่งเพื่อสร้างย่านใหม่อย่าง Yenikapı นอกจากนี้พระองค์ยังได้ดำเนินการโครงการก่อสร้างหลายๆงานในรัชสมัยของพระองค์ หลังจากเหตุการณ์แผ่นดินไหวในปี 1766-1767
ชีวิตส่วนพระองค์
ด้านกวี He was a poet, his poetry being written under the pseudonym of Cihangir.
พระองค์เป็นนักกวี โดยใช้ชื่อประพันธ์นามแฝงว่า Cihangir
(ภาษาตุรกี)
"Yıkılupdur bu cihan sanma ki bizde düzele Devleti çarh-ı deni verdi kamu müptezele Şimdi erbab-ı saadette gezen hep hazele İşimiz kaldı hemen merhamet-i lem yezele."
"This world has ruined, don't even think with us it recovers, It was the lousy fate that has delivered the power to vulgars, Now the perfidious ones have populated the Imperial Palace, It's now the mercy of the everlasting God that runs our business.
(ภาษาไทย)
“โลกนี้เสื่อมสลายแล้ว อย่าคิดว่าเราจะฟื้นคืน มันเป็นชะตากรรมอันโหดร้ายของพระเจ้าที่มอบพลังให้กับพวกหยาบช้า ตอนนี้พวกฉ้อฉลได้เข้ามาอยู่ในพระราชวังหลวงแล้ว เราได้แต่หวังว่าความเมตตาอันเป็นอนันต์ของพระผู้เป็นเจ้าจะช่วยให้ประเทศของเราดำเนินต่อไปได้"
สวรรคต
มุสตาฟาที่ 3 เสด็จสวรรคตเนื่องจากอาการพระหทัยวาย ในวันศุกร์ที่ 21 มกราคม 1774 ที่พระราชวังทอปกาปี พระบรมศพประดิษฐาน ณ มัสยิด Laleli ใน อิสตันบูล พระอนุชาของพระองค์ อับดุล ฮามิดที่ 1 ขึ้นครองราชย์แทน การสวรรคตของพระองค์ได้ทิ้งความเสื่อมของจักรวรรดิไว้ทั้งด้านเศรษฐกิจและการบริหาร
สถานีศรีลาซาล
สถานีศรีลาซาล (Si La Salle station; รหัส: YL18) เป็นสถานีรถไฟฟ้ามหานครแบบยกระดับ ในเส้นทางสายสีเหลือง ยกระดับเหนือถนนศรีนครินทร์ในพื้นที่เขตบางนา กรุงเทพมหานคร เป็นสถานีสุดท้ายที่อยู่ในเขตกรุงเทพมหานครก่อนเข้าสู่เขตจังหวัดสมุทรปราการ
ที่ตั้ง
ถนนศรีนครินทร์ บริเวณทางใต้ของทางแยกศรีนครินทร์–ลาซาลหรือทางแยกศิครินทร์ (จุดตัดระหว่างถนนศรีนครินทร์กับถนนลาซาล) ในพื้นที่แขวงบางนาใต้ เขตบางนา กรุงเทพมหานคร
สีสัญลักษณ์ของสถานี
ใช้สีเหลืองตกแต่งสถานีเพื่อสื่อให้เห็นว่าเป็นสถานีของโครงการรถไฟฟ้าสายสีเหลือง
รูปแบบของสถานี
เป็นสถานียกระดับความสูง 24.43 เมตร เป็นอันดับสองรองจากสถานีศรีกรีฑา เนื่องจากต้องยกขึ้นให้พ้นสะพานข้ามแยกศรีลาซาล ชานชาลาเป็นแบบด้านข้าง (Station with Side Platform) ขนาดมาตรฐาน มีประตูกั้นแบบครึ่งความสูง ในส่วนหลังคาชานชาลามีการออกแบบให้ป้องกันฝนสาดและแดดส่อง
ทางเข้า-ออก
ประกอบด้วยทางขึ้น-ลงปกติ ได้แก่
มันนีอินเดอะแบงก์ (2016)
มันนีอินเดอะแบงก์ (2016) (Money in the Bank (2016)) เป็นการแสดงมวยปล้ำอาชีพแบบ เพย์-เพอร์-วิว (PPV) ของดับเบิลยูดับเบิลยูอี(WWE) จัดเป็นครั้งที่7 โดยมีกำหนดจัดวันที่ 19 มิถุนายน 2016 ที่สนามที-โมบายอะรีนา ในย่านชานเมืองของลาสเวกัส ในพาราไดส์ รัฐเนวาดา สหรัฐอเมริกา
เขตชงโน
เขตชงโน เป็นหนึ่งใน 25 เขตที่อยู่ในโซล ประเทศเกาหลีใต้ ตั้งอยู่ทางตอนเหนือของแม่น้ำฮัน เขตนี้มีเนื้อที่ 23.92 ตร.กม. และมีประชากรทั้งหมด 155,575 คน
ชงโนเป็นส่วนสำคัญของโซลและมีประวัติศาสตร์อันยาวนาน ชื่อเขตชงโนได้มาจากหอระฆังขนาดใหญ่ภายในโพชินกัก
สถานที่ที่สำคัญที่สุดของโซลคือตลาดทงแดมุน จัตุรัสกวังฮวามุน พระราชวังคย็องบกและบลูเฮาส์ตั้งอยู่ในเขตนี้
เฮนรี บัคกิงแฮม (นักการเมือง)
เซอร์ เฮนรี เชซิล บัคกิงแฮม (เกิดเมื่อวันที่ 2 พฤษภาคม ค.ศ. 1867 – เสียชีวิตเมื่อวันที่ 1 สิงหาคม ค.ศ. 1931) เป็นนักการเมืองสังกัดพรรคอนุรักษ์นิยม จากสหราชอาณาจักร บัคกิงแฮมได้รับการเลือกตั้งให้เป็นสมาชิกสภาผู้แทนราษฎร (สส.) ครั้งแรก จากการเลือกตั้งสภาผู้แทนราษฎรในปี ค.ศ. 1922 แลได้รับการเลือกตั้งอีก 3 ครั้ง จนกระทั่งเสียชีวิตในตำแหน่ง ในปี ค.ศ. 1931 ด้วยวัย 64 ปี บัคกิงแฮมได้รับตำแหน่งเป็นอัศวิน ในปี ค.ศ. 1911 และได้รับเครื่องราชอิสริยาภรณ์จักรวรรดิบริติช ในปี ค.ศ. 1920
ตาโปน
ตาโปน (exophthalmos, exophthalmus, ophthalmocele, ophthalmoptosis, proptosis, protopsis) คือ ตาโป่งออกนอกเบ้าตาทางด้านหน้า อาจเป็นสองข้าง (มักพบในโรคเกรฟส์) หรือข้างเดียวก็ได้ (พบในเนื้องอกเบ้าตา) การพลัดที่จากเบ้าตาอย่างสมบูรณ์หรือบางส่วนอาจเกิดขึ้นได้จากการบาดเจ็บหรือการบวมของเนื้อเยื่อโดยรอบอันเนื่องจากการบาดเจ็บ
ในกรณีโรคเกรฟส์ การพลัดที่ของตาเกิดขึ้นจากการสะสมเนื้อเยื่อเกี่ยวพันผิดปกติในเบ้าตาและกล้ามเนื้อนอกตา ซึ่งเห็นได้ด้วย CT หรือ MRI
หากไม่ได้รับการรักษา ตาโปนสามารถทำให้หนังตาไม่สามารถปิดระหว่างนอนหลับทำให้กระจกตาแห้งและเสียหาย อาการแทรกซ้อนที่เกิดขึ้นได้อีกอย่างหนึ่งอาจเป็นในรูปตาแดงหรือระคายเคือง เรียก "เยื่อบุตาและกระจกตาอักเสบลิมบิกบน" (superior limbic keratoconjunctivitis) ซึ่งพื้นที่เหนือกระจกตาอักเสบเนื่องจากการเสียดสีเพิ่มขึ้นเมื่อกระพริบตา กระบวนการซึ่งก่อการพลัดที่ของตายังอาจกดเส้นประสาทตาหรือหลอดเลือดแดงตา ทำให้ตาบอดได้
ไทสัน บุลล์
ไทสัน บุลล์ (Tyson Bull; เกิด 21 พฤษภาคม พ.ศ. 2536) เป็นนักยิมนาสติกชาวออสเตรเลีย เขาเข้าแข่งขันทั้ง ยิมนาสติกสากลชิงแชมป์โลก 2018 และ ยิมนาสติกสากลชิงแชมป์โลก 2019
แหล่งข้อมูลอื่น
1993
หลอดเลือดดำมีเดียน คิวบิตัล
ในกายวิภาคศาสตร์ของมนุษย์ หลอดเลือดดำมีเดียน คิวบิตัล หรือ หลอดเลือดดำมีเดียน เบซิลิค (median cubital vein หรือ median basilic vein) เป็นหลอดเลือดดำชั้นผิวของรยางค์บน เชื่อมระหว่างหลอดเลือดดำเบซิลิค (basilic vein) และหลอดเลือดดำเซฟาลิค (cephalic vein) หลอดเลือดนี้ทอดตัวอยู่บนแอ่งแขนพับ (cubital fossa) บนเอ็นแผ่ไบซิพิตัล (Bicipital aponeurosis) มักใช้ในการเจาะหลอดเลือดดำ (venipuncture)
หลอดเลือดดำมีเดียน คิวบิตัลมีความแปรผันอย่างมากในแต่ละบุคคล ในคนส่วนใหญ่แล้วหลอดเลือดจะมีลักษณะเรียงตัวเป็นอักษร "H" โดยมีหลอดเลือดดำเซฟาลิกและเบซิลิคเป็นขาด้านข้างของตัว H และเส้นตรงกลางคือหลอดเลือดดำมีเดียน คิวบิตัล หรืออาจมีลักษณะเป็นอักษร "M" โดยหลอดเลือดมีเดียน คิวบิตัลแยกออกเป็น 2 ขาไปรวมกับหลอดเลือดดำเซฟาลิคและเบซิลิค
อัศวินรัตติกาล
อัศวินรัตติกาล (야경꾼 일지) เป็นซีรีส์ทางโทรทัศน์ของเกาหลีใต้ปี ค.ศ. 2014 ที่นำแสดงโดยช็อง อิล-อู, โก ซ็อง-ฮี, ช็อง ยุน-โฮและซอ เย-จี ออกอากาศทางช่องเอ็มบีซี ตั้งแต่วันที่ 4 สิงหาคม ถึง 21 ตุลาคม ค.ศ. 2014 ในวันจันทร์และวันอังคาร เวลา 22:00 น. (เวลามาตรฐานเกาหลี) จำนวน 24 ตอน
มิตซูบิชิ คิ-67
มิตซูบิชิ คิ-67 (Mitsubishi Ki-67) เป็นเครื่องบินทิ้งระเบิดกลางสองเครื่องยนต์ของญี่ปุ่น ผลิตโดยมิตซูบิชิ ใช้โดยกองกำลังพิเศษทางอากาศกองทัพบกจักรวรรดิญี่ปุ่นและกองกำลังพิเศษทางอากาศแห่งกองทัพเรือจักรวรรดิญี่ปุ่นในระหว่างสงครามโลกครั้งที่สอง
วอลเลย์บอลหญิงชิงแชมป์สโมสรโลก 2016
วอลเลย์บอลหญิงชิงแชมป์สโมสรโลก 2016 (2016 FIVB Volleyball Women's Club World Championship) เป็นการแข่งขันชิงแชมป์สโมสรโลกครั้งที่ 10 และเป็นครั้งแรกที่จัดขึ้นในประเทศฟิลิปปินส์ โดยจัดขึ้น ณ ปาไซ, ประเทศฟิลิปปินส์ ระหว่างวันที่ 18–23 ตุลาคม ค.ศ. 2016
การตัดสินลำดับจากผลการแข่งขัน
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แช่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน
ถนนคนเดินพัทยา
ถนนคนเดินพัทยา เป็นถนนในเมืองพัทยา จังหวัดชลบุรี เริ่มต้นตั้งแต่ปลายถนนเลียบชายหาดพัทยาบริเวณพัทยาใต้ ไปบรรจบกับถนนพัทยาสายสามบริเวณท่าเทียบเรือแหลมบาลีฮาย กลางคืนจะเป็นถนนคนเดินแหล่งท่องเที่ยวกลางคืนที่ได้รับความนิยมอย่างสูงในหมู่ชาวต่างชาติ แหล่งท่องเที่ยวจะเป็นประเภทภัตตาคาร บาร์เบียร์ ไนต์คลับ ดิสโก้เทค การแสดงโชว์ประเภทต่าง เช่น ชกมวย ดนตรีสด คาบาเรต์ การขายสินค้าที่ระลึก
ในเวลากลางวันจะเปิดเดินรถตามปกติ เริ่มปิดถนนตั้งแต่เวลา 19:00 น. จนถึง 3:00 น. สามารถจอดพาหนะได้ที่บริเวณแหลมบาลีฮาย ถึงแม้ว่าเวลาปิดบาร์และคลับคือ 04:00 น. บางร้านยังคงเปิดแบบผิดกฎหมาย
ฌ็อง-แบร์ทร็อง อาริสตีด
อาริสตีดจบการศึกษาด้านปรัชญา และเคยเป็นนักบวชโรมันคาทอลิกก่อนจะมาเป็นนักการเมือง ในระหว่างดำรงตำแหน่งประธานาธิบดี เขาถูกกล่าวหาว่าได้ออกคำสั่งกวาดล้างนักการเมืองฝ่ายตรงข้าม ค้ายาเสพติด ฟอกเงิน และคอร์รัปชัน
สมเด็จพระเรียมนโรดม บุปผาเทวี
สมเด็จราชบุตรี พระเรียม นโรดม บุปผาเทวี (នរោត្ដម បុប្ផាទេវី นโรตฺฎม บุบฺผาเทวี; 8 มกราคม พ.ศ. 2486 – 18 พฤศจิกายน พ.ศ. 2562) เป็นพระราชธิดาในพระบาทสมเด็จพระนโรดม สีหนุ กับนักนางพาต กาญล ซึ่งเป็นนางรำหลวง มีพระอนุชาร่วมพระมารดาคือสมเด็จกรมพระนโรดม รณฤทธิ์ และเป็นพระเชษฐภคินีต่างพระมารดากับพระบาทสมเด็จพระบรมนาถ นโรดม สีหมุนี
พระชนม์ชีพช่วงต้น
สมเด็จพระเรียมนโรดม บุปผาเทวี เป็นพระราชธิดาพระองค์ใหญ่ในพระบาทสมเด็จพระนโรดม สีหนุ ประสูติแต่พาต กาญล (ផាត់-កាញ៉ុល ผาต่ กาญุ่ล) นางรำสามัญชนผู้มีชื่อเสียงในราชสำนัก มีพระอนุชาร่วมพระชนนีคือสมเด็จกรมพระนโรดม รณฤทธิ์ ภายหลังพระชนกและชนนีได้เลิกรากัน พาต กาญลสมรสใหม่กับจาบ ฮวด (Chap Huot) พระองค์จึงมีพี่น้องต่างบิดาอีก 5 คน
สำเร็จการศึกษาจากลีเซพระนโรดม (Lycée Preah Norodom) ในพนมเปญขณะมีพระชันษา 15 ปี พระองค์ถูกส่งไปอยู่ในพระอุปถัมภ์ของสมเด็จพระมหากษัตริยานีสีสุวัตถิ์มุนีวงศ์ กุสุมะนารีรัตน์สิรีวัฒนา พระอัยยิกา ที่ทรงอุปถัมภ์ระบำเทพอัปสรและคัดเลือกให้พระองค์เป็นนางละครหลวง และได้เป็นตัวชูโรงของคณะ Prima ballerina เมื่อพระชนมายุ 18 พรรษา ถือเป็นการแหวกพระราชประเพณีอย่างยิ่ง ที่นำพระราชนัดดานารีมาเป็นนางละคร ซึ่งในช่วงเวลาดังกล่าว พระนางกุสุมะได้พยายามสร้างอัตลักษณ์ทางนาฏศิลป์คือระบำอัปสรา มีการดัดแปลงชุดตามอย่างภาพเทวดาและอัปสรในนครวัด เพื่อปลดเปลื้องอิทธิพลนาฏศิลป์ไทยออก
หลังจากนั้นพระองค์ก็นำคณะละครออกแสดงไปทั่วโลกจนเป็นที่จดจำ และทรงรำหน้าพระที่นั่งในพระราชพิธีสำคัญต่าง ๆ รวมทั้งแสดงภาพยนตร์เรื่อง "อัปสรา" ของพระบาทสมเด็จพระนโรดม สีหนุ
สิ้นพระชนม์
สมเด็จพระเรียมนโรดม บุปผาเทวีสิ้นพระชนม์เมื่อเวลา 12.30 น. ของวันที่ 18 พฤศจิกายน พ.ศ. 2562 ณ โรงพยาบาลแห่งหนึ่งในกรุงเทพมหานคร ประเทศไทย สิริพระชันษา 76 ปี หลังพระองค์ทรงเข้ารับการรักษาพระอาการประชวรนานกว่าสองสัปดาห์ ต่อมาได้มีการอัญเชิญพระศพขึ้นประดิษฐาน ณ วัดปทุมวดีราชวราราม พนมเปญ วันที่ 25 พฤศจิกายน พ.ศ. 2562 พระบาทสมเด็จพระบรมนาถ นโรดม สีหมุนี และพระมหาวีรกษัตรีย์นโรดม มุนีนาถ สีหนุ พระวรราชมารดา เสด็จพระราชดำเนินไปในพระราชพิธีพระราชทานเพลิงพระศพสมเด็จพระเรียมนโรดม บุปผาเทวี ณ พระเมรุ วัดปทุมวดีราชวราราม
ในการนี้พระบาทสมเด็จพระวชิรเกล้าเจ้าอยู่หัวทรงพระกรุณาโปรดเกล้าโปรดกระหม่อมให้ส่งข้อความพระราชสาส์น แสดงความเสียพระราชหฤทัยไปยังพระบาทสมเด็จพระบรมนาถ นโรดม สีหมุนี เมื่อวันที่ 18 พฤศจิกายน 2562 ความว่า "พระบาทสมเด็จพระบรมนาถ นโรดม สีหมุนี แห่งกัมพูชา กรุงพนมเปญ หม่อมฉันและพระราชินีรู้สึกเศร้าสลดใจอย่างยิ่งที่ได้ทราบว่า สมเด็จราชบุตรี พระเรียมนโรดม บุปผาเทวี พระเชษฐภคินีของฝ่าพระบาท สิ้นพระชนม์ หม่อมฉันและพระราชินีขอแสดงความเสียใจอย่างสุดซึ้งมายังฝ่าพระบาท และพระราชวงศ์ ในการสูญเสียครั้งนี้"
พระโอรส-ธิดา
สมเด็จพระเรียมนโรดม บุปผาเทวี เสกสมรสครั้งแรกในปี พ.ศ. 2502 เมื่อมีพระชนมายุ 15 พรรษา โดยพระองค์เสกสมรสทั้งหมด 5 ครั้ง มีพระโอรส-ธิดาทั้ง 5 พระองค์ ได้แก่
การทรงงาน
สมเด็จพระเรียมนโรดม บุปผาเทวีเคยดำรงตำแหน่งรัฐมนตรีว่าการกระทรวงศิลปะและวัฒนธรรมของกัมพูชาในรัฐบาลสมเด็จกรมพระนโรดม รณฤทธิ์ นอกจากนี้ยังทรงเปิดโรงเรียนฝึกโขนละครแก่เยาวชนกัมพูชาที่สนใจ
เชิงอรรถ
ลำดับสกุลยศของราชสำนักกัมพูชา "สมเด็จพระราชบุตร/บุตรี" คือพระราชโอรสธิดาของพระเจ้าแผ่นดินกับพระอัครชายา เทียบได้กับ "เจ้าฟ้าชั้นโท หรือชั้นสมเด็จ" ของราชสำนักไทย และ "พระเรียม" เป็นราชาศัพท์เขมร แปลว่า "พี่"
พ.ศ. 2539
พุทธศักราช 2539 ตรงกับปีคริสต์ศักราช 1996 เป็นปีอธิกสุรทินที่วันแรกเป็นวันจันทร์ตามปฏิทินเกรกอเรียน และเป็น
เซารอน
เซารอน (Sauron) เป็นตัวละครหลักฝ่ายอธรรมในนิยายเรื่องเดอะลอร์ดออฟเดอะริงส์ ของ เจ. อาร์. อาร์. โทลคีน เดิมเป็นเทพไมอา ซึ่งทำงานรับใช้จอมมารมอร์กอธ ภายหลังตั้งตัวเป็นใหญ่ เซารอนเป็นผู้หลอมสร้างแหวนเอก ซึ่งบรรจุพลังอำนาจมหาศาลเอาไว้ภายใน และสามารถบังคับควบคุมใครก็ตามที่สวมแหวนแห่งอำนาจวงอื่นๆ
ยุคที่หนึ่ง
ในตำนาน ซิลมาริลลิออน กล่าวว่า เซารอนแต่เดิมเป็นเทพไมอา ในสังกัดของ อาวเล เทพวิศวกรรม (เหตุนี้เขาจึงมีทักษะในการสร้างสรรค์สิ่งต่างๆ สูงมาก) แต่แล้วถูกเทพอสูรเมลคอร์ ล่อลวงให้ไปรับใช้ตน เซารอนจึงแปรพักตร์ไปเข้ากับเมลคอร์
เซารอนได้เป็นผู้ช่วยคนสำคัญ เป็นสมุนเอก เป็นเสนาบดีใหญ่ของเมลคอร์มานับแต่ยุคก่อนยุค เมื่อครั้งที่เมลคอร์ ซ่องสุมกำลังพลในตรุใต้ดินที่ อุทุมโน เซารอนเป็นผู้ควบคุมดูแลป้อมตะวันตกที่อังก์บันด์ แต่เมื่อเมลคอร์พ่ายแพ้ต่อปวงเทพ และอุทุมโนถูกรื้อทำลาย ปวงเทพกลับหาตัวเซารอนไม่พบ
เซารอนได้มาเป็นผู้ช่วยคนสำคัญของเมลคอร์ หรือ มอร์กอธ อีกครั้ง เมื่อเขาได้รับอภัยโทษจากปวงเทพ แล้วกลับก่อเหตุทำลายทวิพฤกษา ชิงซิลมาริล และหนีกลับมายังมิดเดิลเอิร์ธ ซ่องสุมกำลังขึ้นใหม่ที่อังก์บันด์
พวกเอลฟ์ในยุคที่หนึ่งเรียกเซารอนว่า กอร์เธาร์ (Gorthaur) ซึ่งหมายถึง จอมเวทผู้น่าสะพรึงกลัว เซารอนมีทักษะทางด้านเวทมนตร์คาถาด้วย สมุนบริวารของเขาที่สำคัญคือพวกมนุษย์หมาป่า เช่น เดรากลูอิน และยังมีนางปีศาจค้างคาว ธูริงเกวธิล ทำหน้าที่เป็นคนส่งสารประจำตัว
เซารอนยกทัพตีหอคอยมินัสทิริธของฟินร็อด ซึ่งตั้งอยู่บนโทลซิริออนได้ และยึดมาเป็นฐานที่มั่นของตน เปลี่ยนชื่อใหม่เป็น โทล-อิน-เการ์ฮอธ หอคอยนี้ภายหลังเป็นสถานที่สิ้นพระชนม์ของฟินร็อดเอง เมื่อพระองค์เสี่ยงชีวิตเข้าปกป้องเบเรน ระหว่างปฏิบัติภารกิจชิงซิลมาริล
หลังสิ้นสุดยุคที่หนึ่ง เมื่อปวงเทพยกทัพมาปราบมอร์กอธ ทำลายอังก์บันด์และแผ่นดินเบเลริอันด์ทั้งหมดจมลงสู่ใต้ทะเล เทพเอออนเวขอให้เซารอนยินยอมกลับไปขออภัยโทษต่อปวงวาลาร์ แต่เซารอนกลัวเกินกว่าจะกลับไปได้ เขาจึงหนีหายไป
ยุคที่สอง
เซารอนกลับมาตั้งอาณาจักรของตนขึ้นใหม่อย่างเงียบๆ ในแผ่นดินมอร์ดอร์ และเริ่มเกลี้ยกล่อมมนุษย์ชาวพื้นเมืองให้เข้าเป็นพวกกับตน เขาปลอมตัวเป็นร่างงดงามชื่อ อันนาทาร์ เข้าไปยังอาณาจักรเอเรกิออน พวกเอลฟ์ช่างแห่งเอเรกิออนไม่ได้ระแวงสงสัย และยังชื่นชมกับทักษะฝีมือทางการช่างอันเป็นเลิศ จึงต้อนรับอันนาทาร์เป็นอันดี และได้ช่วยสร้าง แหวนแห่งอำนาจ ขึ้น 16 วง ซึ่งต่อมาได้แก่ แหวนแห่งคนแคระ 7 วง กับแหวนแห่งมนุษย์ 9 วง
เซารอนกลับมาลักลอบสร้างแหวนเอกธำมรงค์ ในเมาท์ดูม ด้วยอัคคีในภูเขาไฟนั้น พร้อมทั้งแบ่งพลังส่วนหนึ่งของตนใส่ลงไปในแหวนด้วย ทำให้แหวนเอก มีอำนาจบังคับบัญชาเหนือแหวนทั้ง 16 วงที่สร้างไว้ก่อนหน้านี้
แต่ เคเลบริมบอร์ เอลฟ์ช่างผู้มีฝีมือยอดเยี่ยมอีกคนหนึ่ง ก็แอบสร้าง แหวนแห่งเอลฟ์ ขึ้นสามวง โดยเซารอนไม่ได้มีส่วนในการสร้างด้วย ครั้นเมื่อเซารอนสวมแหวนเอกของตนในเมาท์ดูม ผู้สวมแหวนเอลฟ์ก็รู้สึกได้ทันที และจึงได้ตระหนักว่า ตัวตนที่แท้จริงของ อันนาทาร์ คือใคร
เมื่อนั้นจึงเกิดเป็นสงครามระหว่างเอลฟ์กับเซารอน เอเรกิออนถูกตีแตก แต่เซารอนก็ไม่สามารถยึดเมืองไว้ได้ เพราะทัพมนุษย์จากนูเมนอร์ ยกมาช่วย ดังนั้นเซารอนจึงต้องถอยกลับไปตั้งหลักในมอร์ดอร์ใหม่
จนถึงสมัยของ อาร์-ฟาราโซน ทัพนูเมนอร์ยกมามิดเดิลเอิร์ธ หวังจะแผ่ขยายอำนาจ เซารอนก็แกล้งทำเป็นยอมจำนน ให้ชาวนูเมนอร์จับตัวกลับไปในฐานะเชลย แต่แล้วเขาใช้ลิ้นเจรจาอันหลักแหลม จนได้เป็นที่ปรึกษาคนสำคัญของกษัตริย์ ยุยงให้อาร์-ฟาราโซน นำกองทัพบุกไปอามัน เพื่อช่วงชิงความเป็นอมตะ
ปวงเทพสั่งสอนความยโสของอาร์-ฟาราโซน โดยบันดาลให้เกาะนูเมนอร์จมสมุทร แล้วยกทวีปอามันออกไปเสียจากพิภพอาร์ดา แล้วบันดาลให้โลกกลม ทำให้ไม่มีใครสามารถเดินทางไปยังอามันได้อีก นอกจากพวกเอลฟ์
เอเลนดิลกับบุตรทั้งสอง คืออิซิลดูร์ กับ อนาริออน ก็หนีจากการจมสมุทรของนูเมนอร์ได้เช่นกัน และมาตั้งอาณาจักรอาร์นอร์และกอนดอร์ บนแผ่นดินมิดเดิลเอิร์ธ พวกเขาสร้างหอคอยมินัสอิธิลไว้ที่ไหล่เขาเอเร็ดลิธุย ชายอาณาเขตมอร์ดอร์ เพื่อคอยเฝ้าระวังการเคลื่อนไหวของเซารอน
ปลายยุคที่สอง ทัพเอลฟ์กับมนุษย์ร่วมมือกันอีกครั้ง จัดตั้งเป็น ทัพพันธมิตรครั้งสุดท้าย ยกไปโจมตีมอร์ดอร์ เกิดการสัประยุทธ์ใหญ่ที่สมรภูมิทุ่งดาร์กอลัด เอเลนดิลและกิลกาลัดสิ้นพระชนม์ แต่อิซิลดูร์ใช้ดาบนาร์ซิลของพ่อ ตัดนิ้วของเซารอนพร้อมกับแหวนเอก ขาดสะบั้น ทำให้อำนาจของเซารอนพังทลาย กลายเป็นดวงจิตล่องลอย ต้องหนีไปพักฟื้นอยู่นานก่อนจะสามารถแสดงร่างเป็นกายเนื้อได้อีก
ยุคที่สาม
เซารอนเริ่มปรากฏตัวบนมิดเดิลเอิร์ธอีกครั้งในฐานะ เนโครมันเซอร์ ดังที่ปรากฏในเรื่อง เดอะฮอบบิท โดยซุ่มตัวอยู่ในโดลกุลดัวร์ หอไสยเวทย์ ทางตอนใต้ของป่าเมิร์ควูดและได้ซ่องสุมกำลังออร์คจำนานมากเพื่อบุกยึดอาณาจักรเอเรบอร์ ดินแดนของคนแคระเพื่อใช้เป็นฐานทัพในการบุกเข้ายึดและกอบกู้อาณาจักรอังก์มาร์ หากอาณาจักรอังก์มาร์ได้ฟื้นคืนอีกครั้ง การยึดครองมิดเดิลเอิร์ธก็จะง่ายดายขึ้น แต่ก็ต้องล้มเหลวเมื่อคนแคระ มนุษย์ และเอลฟ์รวมทั้งเหล่าพญาอินทรีได้รวมผนึกกำลังทำการต่อสู้กับพวกออร์คจนนำไปสู่สงครามที่เรียกว่า สงครามห้าทัพ จนในที่สุดกองทัพออร์คก็ต้องปราชัย
เมื่อชาวสภาขาวล่วงรู้ ก็เตรียมการโจมตีโดลกุลดัวร์ แต่เซารอนรู้ทัน หนีกลับมามอร์ดอร์เสียก่อน แล้วเริ่มซ่องสุมกองกำลังขึ้นใหม่ โดยมีราชันขมังเวท หรือ วิชคิง แห่งอังก์มาร์ เป็นบริวารคนสำคัญ
เซารอนพยายามติดตามหาแหวนเอก ด้วยอำนาจส่วนใหญ่ของตนถูกแบ่งไปบรรจุอยู่ในแหวนนั้น เขาตามล่ากอลลัม และตามหาตัว 'แบ๊กกิ้นส์' ผู้ถือแหวนคนถัดไป แต่ก็ไม่สำเร็จ เมื่อแหวนเอกถูกทำลายลงในเมาท์ดูม ร่างจำแลงของเซารอนที่สร้างขึ้นด้วยอำนาจอันมีเหลืออยู่น้อยนิด ก็สูญสลายไป
แต่เซารอนเป็นเทพไมอา เขาจึงไม่ตาย ได้แต่เป็นดวงจิตอันไร้พลัง ล่องลอยไปมาอยู่ในอาร์ดาเท่านั้น
กีฬาทางอากาศในกีฬาเยาวชนแห่งชาติ ครั้งที่ 33
กีฬาทางอากาศในกีฬาเยาวชนแห่งชาติ ครั้งที่ 33 จัดแข่งขันที่สถานที่เอกชน ถนนเพชรเกษม อำเภอเมืองชุมพร และเขาพาง อำเภอท่าแซะ จังหวัดชุมพร กำหนดแข่งขันระหว่างวันที่ 16 ถึง 26 มีนาคม พ.ศ. 2560 มีการชิงชัยทั้งหมด 15 เหรียญทอง
หยาดหิมะ
กาแลนธัส (Galanthus หรือ Snowdrop) เป็นพืชดอกที่อยู่ในวงศ์ Amaryllidaceae ที่มีด้วยกันทั้งหมดราว 20 สปีชีส์ ที่รู้จักกันในชื่อง่ายๆ ว่า หยาดหิมะ เป็นดอกไม้หนึ่งในดอกไม้ชนิดแรกที่บานในฤดูใบไม้ผลิ แต่ก็มีบางสายพันธุ์ที่บานตอนปลายฤดูใบไม้ร่วงและฤดูหนาว “หยาดหิมะ” บางครั้งก็สับสนกับ “เกล็ดหิมะ” (Spring Snowflake) ที่อยู่ในสปีชีส์ “Galanthus nivalis” ซึ่งเป็นสปีชีส์ที่แพร่หลายที่สุดในสกุลนี้ ถิ่นกำเนิดอยู่ในบริเวณส่วนใหญ่ของยุโรป ตั้งแต่เทือกเขาพิเรนีสทางตะวันตกไปยังฝรั่งเศส เยอรมนี โปแลนด์ อิตาลี ตอนเหนือของกรีซ และตุรกีในยุโรป กาแลนธัสถูกนำไปปลูกในบริเวณอื่นและขึ้นงามดี แม้ว่ามักจะคิดกันว่าเป็นดอกไม้ป่าท้องถิ่นของอังกฤษแต่อันที่จริงแล้วเป็นสายพันธุ์ที่อาจจะนำเข้ามาในอังกฤษโดยโรมัน หรืออาจจะราวประมาณต้นคริสต์ศตวรรษที่ 16
สปีชีส์ส่วนใหญ่มาจากทางตะวันออกของเมดิเตอเรเนียน แต่ก็มีบ้างที่มาจากทางใต้ของรัสเซีย จอร์เจีย และ อาเซอร์ไบจาน ส่วน “Galanthus fosteri” มาจาก จอร์แดน เลบานอน ซีเรีย ตุรกี และอาจจะจากอิสราเอล
หยาดหิมะทุกสายพันธุ์เป็นพืชยืนต้นที่ปลูกจากหัว
อำเภอภูเวียง
ภูเวียง เป็นอำเภอหนึ่งของจังหวัดขอนแก่น อาณาเขตเดิมครอบคลุมพื้นที่จังหวัดขอนแก่นฝั่งตะวันตกทั้งหมด ปัจจุบันแบ่งพื้นที่ออกไปเป็น 6 อำเภอ คือ อำเภอชุมแพ อำเภอสีชมพู อำเภอเวียงเก่า อำเภอภูผาม่าน อำเภอหนองนาคำ และบางส่วนของอำเภอหนองเรือ   ซึ่งได้แบ่งแยกเขตการปกครองออกเรื่อยมา
ที่ตั้งและอาณาเขต
อำเภอภูเวียงมีอาณาเขตติดต่อกับเขตการปกครองข้างเคียงดังต่อไปนี้
ประวัติ
ภูเวียงเป็นเมืองเก่ามาแต่โบราณกาล  โดยจะเห็นได้ว่าเมื่อแรกตั้ง จังหวัดขอนแก่น มีเพียง 3 เมืองเท่านั้น คือ เมืองชนบท เมืองภูเวียง และเมืองขอนแก่น โดยที่เมืองภูเวียงเป็นเมืองที่อยู่ทางด้านทิศตะวันตก คนทั้งหลายมักจะเรียกเมืองภูเวียงว่าเป็น “หัวเมืองเอกฝ่ายตะวันตก” ตามประวัติมหาดไทยส่วนภูมิภาค ของอำเภอภูเวียง ปรากฏว่าเมืองประมาณ พ.ศ. 2300  มีพรานป่าคนหนึ่งชื่อสิงห์ ภายลังได้รับแต่งตั้งเป็น “กวนทิพย์มนตรี” ได้เข้าไปล่าเนื้อในเขาภูเวียง กวนทิพย์มนตรีเดิมอยู่บ้านข่าเชียงพิณ อำเภอภูเขียว จังหวัดชัยภูมิ ได้เห็นในวงภูเวียงเป็นทีราบน้ำท่าอุดมสมบูรณ์เป็นทำเลที่เหมาะสมแก่การทำมาหากิน จึงชักชวนพี่น้องเข้าไปตั้งหลักฐานบ้านเรือนครั้งแรก อพยพไปประมาณ 10 ครอบครัว ไปตั้งบ้านบริเวณบริเวณด่านช้างชุม เพราะที่ตรงนั้นมีโขลงช้างป่ามารวมกันมาก คือ บ้านเมืองเก่าในปัจจุบัน ขณะนั้นพื้นแผ่นดินภูเวียงขึ้นกับฝ่ายลาวล้านช้างเวียงจันทน์ ซึ่งตรงกับรัชสมัยพระเจ้าตากสินมหาราชของประเทศไทย เมื่อกวนทิพย์มนตรีไปตั้งบ้านเรือน ณ ดังกล่าวและต่อมามีประชาชนเมืองยโสธร นครจำปาศักดิ์ และนครเวียงจันทน์ เข้าไปอยู่จำนวนมาก บ้านเมืองก็ขยายออกไปหลายหมู่บ้าน ทางเจ้าเมืองเวียงจันทร์ได้แต่ตั้งให้กวนทิพย์มนตรีเป็นเจ้าเมืองภูเวียง ส่งผ้าขาวเป็นเครื่องบรรณาการแก่เมืองเวียงจันทน์
ต่อมากวนทิพย์มนตรีถึงแก่กรรม จึงตั้งท้าวศรีสุธอน้องชายเป็นเจ้าเมืองแทน ในระหว่างนั้น พระวอพระตาเป็นกบฎต่อเมืองผู้ครองนครเวียงจันทน์  และได้หลบตัวมาอยู่ในเมืองโกมุทไสย์ (จังหวัดหนองบัวลำภูในปัจจุบัน) ต่อมาเจ้านครเวียงจันทน์สั่งให้ทหารจับพระวอพระตา เมื่อพระวอพระตารู้ตัวจึงหลบหนีไปอยู่ดอนมดแดงแขวงเมืองอุบลราชธานี เจ้านครเวียงจันทร์สั่งให้แม่ทัพคุมทหาร ติดตามไปจับพระวอพระตาประหารชีวิต ความทราบถึงพระเจ้าตากสินทราบพิโรธ เห็นเจ้านครเวียงจันทร์ดูหมิ่นพระเดชานุภาพ และรุกล้ำแดนไทย จึงส่งให้เจ้าพระยาจักรี (พระบาทสมเด็จพระพุทธยอดฟ้าจุฬาโลกมหาราช) และเจ้าพระยาสุรสีห์  (สมเด็จพระบวรราชเจ้ามหาสุรสิงหนาท) สองพี่น้องยกทัพไปปราบเจ้านครเวียงจันทน์ ปรากฏว่าพระยาจักรีตีนครเวียงจันทน์แตก และเข้ายึดเมืองนครเวียงจันทน์ และหลวงพระบางไว้ได้ ต่อมาท้าวศรีสุธอเจ้าเมืองภูเวียง ซึ่งอยู่ในความปกครองของเจ้าผู้ปกครองนครเวียงจันทร์ไหวตัวทัน จึงยอมอ่อนน้อมต่อพระยาจักรี และพระยาจักรีจึงสั่งให้ท้าวศรีสุธอกลับไปเป็นเจ้าเมืองภูเวียงดังเดิม และให้ขึ้นกับเจ้าเมืองหนองคายซึ่งเป็นเมืองใหญ่ ท้าวศรีสุธอถึงแก่กรรม ทางราชการได้แต่งตั้งเจ้าเมืองต่อจากท้าวศรีสุธอต่อมาอีก 2 คน เมื่อท้าวสุธอที่ 3 ถึงแก่กรรม พระศรีธงชัยเป็นเจ้าเมืองแทนเมื่องพระศรีธงชัยถึงแก่กรรม ข้าหลวงจันทร์มาซึ่งส่งมาจากหนองคายเป็นเจ้าเมืองแทน แล้วจึงยุบภูเวียงเป็นอำเภอ ขึ้นตรงต่อเมืองขอนแก่น เมื่อประมาณปี พ.ศ. 2445 โดยมี พระประสิทธิสรรการ (สีหะไกร) เป็นนายอำเภอคนเเรก ต่อมา ในปีพ.ศ. 2453 หลวงภูมิพิริยการ (สำอาง ประจันตเสน) ได้รับเเต่งตั้งเป็นนายอำเภอคนที่ 2 เเละในปีเดียวกัน ได้ย้ายที่ทำการอำเภอจากเมืองเก่าไปอยู่เมืองใหม่ (ย้ายที่ว่าการอำเภอ) สำหรับบริเวณเมืองเก่าที่ย้ายออกไป ชาวบ้านเรียกว่า "บ้านเมืองเก่า" ตั้งเเต่บัดนั้นเป็นต้นมา
การจัดตั้งเป็นจังหวัด
ประชาชนในพื้นที่ยื่นคำขอต่อคณะกรรมการการเลือกตั้งเมื่อปี พ.ศ. 2546 ให้มีการเสนอร่างพระราชบัญญัติจัดตั้งจังหวัดภูเวียง ตามหลักเกณฑ์ที่กำหนด เพื่อแยกอำเภอภูเวียง (ปัจจุบันแยกเป็น 2 อำเภอ คือ อำเภอภูเวียง และอำเภอเวียงเก่า) อำเภอชุมแพ อำเภอสีชมพู อำเภอหนองเรือ อำเภอภูผาม่าน และอำเภอหนองนาคำ รวมกันขึ้นเป็น จังหวัดภูเวียง โดยมีผู้เข้าชื่อเสนอร่างจำนวนประมาณ 70,000 คน ซึ่งเกินจำนวน 5 หมื่นคน ตามที่กฎหมายกำหนด ส่งผลให้ร่างพระราชบัญญัติฉบับนี้สามารถนำเข้าสู่การพิจารณาของสภาผู้แทนราษฎรได้ แต่ปัจจุบันยังไม่ได้รับการพิจารณา
ก่อนหน้านี้ มึความพยายามผลักดันให้มีการก่อตั้งจังหวัดชุมแพ แต่เมื่อถึงขั้นตอนลงประชามติ พบว่ามีผู้ลงชื่อไม่ถึงจำนวน 5 หมื่นคน ทำให้ พรบ.จัดตั้งจังหวัดชุมแพตกไป ในเวลาต่อมาจึงได้มีความพยายามผลักดันให้อำเภอภูเวียงเป็นศูนย์กลางของจังหวัดใหม่อีกครั้ง
การปกครองส่วนภูมิภาค
อำเภอภูเวียงแบ่งพื้นที่การปกครองออกเป็น 11 ตำบล 114 หมู่บ้าน ได้แก่ ลำดับตำบลในอำเภอภูเวียงนี้อ้างอิงตามกระทรวงมหาดไทย เนื่องจากต้องเรียงตามลำดับรหัสตำบล
การปกครองส่วนท้องถิ่น
ท้องที่อำเภอภูเวียงประกอบด้วยองค์กรปกครองส่วนท้องถิ่น 12 แห่ง ได้แก่
เซอร์ไวเวอร์ 41
เซอร์ไวเวอร์ 41 (Survivor 41) เป็นฤดูกาลที่ 41 ของรายการเซอร์ไวเวอร์ ออกอากาศครั้งแรกวันที่ 22 กันยายน พ.ศ. 2564 ทางสถานีโทรทัศน์ CBS ประเทศสหรัฐอเมริกาและสถานีโทรทัศน์ Global ในประเทศแคนาดา
ซึ่งในการถ่ายทำฤดูกาลที่ 41 และ 42 ทางผู้ผลิตรายการได้รับผลกระทบจากการระบาดทั่วของโควิด-19 จากเดิมแผนการถ่ายทำที่วางไว้ว่าจะเริ่มถ่ายทำที่ประเทศฟิจิในเดือนมีนาคมถึงเดือนพฤษภาคม พ.ศ. 2563 เพื่อให้ทันออกอากาศในเดือนกันยายนปีนั้น ต้องปรับเปลี่ยนใหม่เพราะประเทศฟิจิมีข้อจำกัดเรื่องการเดินทางของบุคคลทั่วโลกเพื่อเข้าสู่ประเทศและมีการปิดพรมแดนของประเทศฟิจิ การถ่ายทำจึงถูกเลื่อนให้เริ่มการผลิตได้ในเดือนมีนาคม พ.ศ. 2564 และการออกอากาศจึงปรับเลื่อนเป็นเดือนกันยายน พ.ศ. 2564 แทน
รายชื่อเมืองใหญ่ที่สุดในสหภาพยุโรปเรียงตามจำนวนประชากร
รายชื่อของเมืองที่ใหญ่ที่สุดของสหภาพยุโรป จัดอันดับจากจำนวนประชากรที่อาศัยอยู่ในเมืองนั้น ๆ นับจากเมืองที่มีประชากรอาศัยอยู่มากกว่า 3 แสนคนขึ้นไป ในรายชื่อนี้เมืองบางเมืองอาจจะแคบมาก บางเมืองอาจจะใหญ่มาก รายชื่อที่จัดอันดับมานี้อาจจะมีข้อถกเถียง เช่น เขตมหานครลอนดอนและเขตมหานครปารีส (รวมปริมณฑล) เป็นเมืองที่มีประชากรมากที่สุดในสหภาพยุโรป แต่ขอบเขตของเมืองปารีสที่แท้จริงมีขนาดเล็กกว่าลอนดอน ดังนั้นจึงมีอันดับน้อยกว่าในตารางด้านล่าง
นิวส์ออฟเดอะเวิลด์
นิวส์ออฟเดอะเวิลด์ (News of the World) เป็นอดีตหนังสือพิมพ์แท็บลอยด์รายสัปดาห์ที่ออกจำหน่ายทุกวันอาทิตย์ในสหราชอาณาจักรเมื่อ ค.ศ. 1843 ถึง 2011 ครั้งหนึ่งเคยเป็นหนังสือพิมพ์ภาษาอังกฤษที่ขายได้มากที่สุดในโลก และตอนปิดตัวลงยังคงเป็นหนึ่งในหนังสือพิมพ์ภาษาอังกฤษที่มียอดจำหน่ายสูงที่สุด
นิวส์ออฟเดอะเวิลด์ มุ่งเน้นข่าวในด้านดารา, gossip และข่าวประชานิยม โดยหนังสือพิมพ์นี้มุ่งเน้นเฉพาะเรื่องอื้อฉาวทางเพศจนได้ชื่อเล่นว่า Screws of the World ในช่วงทศวรรษสุดท้าย หนังสือพิมพ์นี้มีชื่อเสียงจากการเปิดโปงการใช้ยาของดารา, ความผิดทางเพศเล็กน้อย หรือเหตุอาชญากรรมผ่านการใช้คนในและนักข่าวปลอมตัวเพื่อนำวิดีโอหรือภาพถ่ายหลักฐาน และแอบดักจับการสืบสวนของตำรวจที่ดำเนินอยู่ ยอดขายต่อสัปดาห์ในช่วงตุลาคม ค.ศ. 2010 อยู่ที่ 2,812,005 ฉบับ
นับตั้งแต่ ค.ศ. 2006 ข้อกล่าวหาดักรับข้อมูลทางโทรศัพท์เริ่มดูดกลืนหนังสือพิมพ์ สิ่งนี้สิ้นสุดลงด้วยการเปิดเผยเมื่อวันที่ 4 กรกฎาคม ค.ศ. 2011 ว่าเกือบหนึ่งทศวรรษก่อนหน้านั้น นักสืบเอกชนที่ได้รับการว่าจ้างจากหนังสือพิมพ์ให้ไปตัดข้อความเสียงของมิลลี ดาวเนอร์ วัยรุ่นอังกฤษที่หายตัวไป ซึ่งภายหลังพบว่าถูกฆาตกรรม
ท่ามกลางกระแสตอบโต้จากสาธารณะและการถอนโฆษณา News International ประกาศปิดหนังสือพิมพ์นี้ในวันที่ 7 กรกฎาคม ค.ศ. 2011
อำเภอแวงใหญ่
แวงใหญ่ เป็นอำเภอหนึ่งของจังหวัดขอนแก่น
การปกครองส่วนภูมิภาค
อำเภอแวงใหญ่แบ่งพื้นที่การปกครองออกเป็น 5 ตำบล 52 หมู่บ้าน
การปกครองส่วนท้องถิ่น
ท้องที่อำเภอแวงใหญ่ประกอบด้วยองค์กรปกครองส่วนท้องถิ่น 5 แห่ง ได้แก่
น้ำมันดีเซล
น้ำมันดีเซล (Diesel fuel) คือ น้ำมันเชื้อเพลิงสำหรับเครื่องยนต์ดีเซล เป็นส่วนหนึ่งของน้ำมันดิบที่ได้จากโรงกลั่นน้ำมัน (เช่นเดียวกับน้ำมันเบนซิน) ซึ่งเป็นน้ำมันที่เรียกว่า น้ำมันใส มีจุดเดือดอยู่ที่ประมาณ 180-370 องศาเซลเซียส เครื่องยนต์ดีเซลเป็นเครื่องยนต์ที่มีแรงอัดสูง (High Compression) และ สามารถจุดระเบิดได้เอง การจุดระเบิดของเชื้อเพลิงชนิดนี้เกิดขึ้นมาจากความร้อนของแรงอัดสูงของอากาศในกระบอกสูบ โดยไม่มีความจำเป็นที่จะต้องใช้หัวเทียน
นครเกแบ็ก
นครเกแบ็ก (Ville de Québec) หรือ นครควิเบก (Québec City, Quebec City) เป็นเมืองหลวงของรัฐเกแบ็ก โดยเกแบ็กเป็นเมืองใหญ่อันดับสองของรัฐรองมาจากมอนทรีออล ตัวเมืองอยู่ห่างจากมอนทรีออล 233 กิโลเมตร
ตัวเมืองจะมีจุดที่เป็นเมืองเก่า (Vieux-Québec) ซึ่งเป็นเมืองที่เก่าที่สุดในทวีปอเมริกาเหนือ ก่อตั้งเมื่อปี ค.ศ. 1608 โดยในส่วนเมืองเก่านี้เองได้ถูกกำหนดให้เป็นมรดกโลกโดยยูเนสโก เมืองเกแบ็กมีประชากร 494,142 คน (สัมมโน 2549 )
ชื่อเมืองเกแบ็กมาจากคำในภาษาของอินเดียนแดงเผ่าอัลกอนควิน จากคำว่า Kébec หมายถึงจุดที่แม่น้ำแคบเข้า ซึ่งเป็นตำแหน่งที่ตั้งของเมืองเกแบ็กพอดี
แผ่นดินไหวในเกาะชวา พ.ศ. 2554
'''แผ่นดินไหวในเกาะชวา พ.ศ. 2554''' เป็นแผ่นดินไหวความรุนแรง 6.8 โมเมนต์แมกนิจูดซึ่งเกิดขึ้นเมื่อเวลา 20:06 UTC ของวันที่ 3 เมษายน โดยมีจุดศูนย์กลางอยู่ห่างจากเกาะคริสต์มาสไปทางตะวันออกเฉียงเหนือ 241 กิโลเมตร และอยู่ห่างจากกรุงจาการ์ตา ประเทศอินโดนีเซีย ไปทางตะวันออกเฉียงใต้ 412 กิโลเมตร มีรายงานว่าแรงสั่นสะเทือนสามารถรู้สึกได้ในประเทศเพื่อนบ้านบางประเทศ ในสิงคโปร์ มีรายงานว่าแผ่นดินไหวความรุนแรงระหว่าง 3-3.9 แมกนิจูดสามารถรู้สึกได้
หลังเหตุการณ์แผ่นดินไหว มีรายงานว่ามีผู้เสียชีวิตหนึ่งราย ถึงแม้ว่าจะมีรายงานความเสียหายที่เกิดขึ้นเพียงเล็กน้อย แผ่นดินไหวดังกล่าวตามมาด้วยแรงสั่นสะเทือนอีกสองครั้ง ครั้งแรก มีความรุนแรง 6.0 แมกนิจูด ซึ่งเกิดขึ้นใกล้กับเกาะตาเลาด์ เมื่อวันที่ 5 เมษายน และอีกครั้งหนึ่ง ความรุนแรง 6.1 แมกนิจูด ซึ่งเกิดขึ้นเมื่อวันที่ 6 เมษายน
โนอาห์ วิลเลียมส์
แหล่งข้อมูลอื่น
2000
โยโกะ โอโนะ
โยโกะ โอโนะ (18 กุมภาพันธ์ พ.ศ. 2476—ปัจจุบัน) เป็นนักร้องชาวญี่ปุ่น และเป็นภรรยาคนที่สองของจอห์น เลนนอน นักร้องนำของวงเดอะบีเทิลส์
โอโนะเกิดที่กรุงโตเกียว ในปี พ.ศ. 2476 ได้แต่งงานครั้งแรกกับ โทชิ อิจิยานางิ (Toshi Ichiyanagi) พ.ศ. 2499 ครั้งที่สองกับแอนโทนี ค็อกซ์ (Anthony Cox) พ.ศ. 2499 โดยมีบุตรสาวคนแรกชื่อ เคียวโกะ ชาน คอกซ์ (Kyoko Chan Cox) และแต่งงานครั้งที่สามกับนักร้องชาวอังกฤษ จอห์น เลนนอน เมื่อวันที่ 20 มีนาคม พ.ศ. 2512 โดยมีลูกชายชื่อ ฌอน เลนนอน หรือ ฌอน ทาโร โอโนะ เลนนอน (Sean Taro Ono Lennon) เกิดวันเดียวกับบิดาของเขาในวันที่จอห์น เลนนอนอายุครบ 35 ปี (9 ตุลาคม พ.ศ. 2518)
แหล่งข้อมูลอื่น
1933
เทพ โชตินุชิต
นายเทพ โชตินุชิต เป็นอดีตนักการเมือง นักกฎหมาย และทนายความชาวไทย เคยดำรงตำแหน่งสมาชิกสภาผู้แทนราษฎรจังหวัดศรีสะเกษ รัฐมนตรีช่วยว่าการกระทรวงพาณิชย์ และรัฐมนตรีที่ไม่ประจำกระทรวง และเป็นหัวหน้าพรรคการเมือง 2 พรรค คือ พรรคเศรษฐกร (พ.ศ. 2498 - พ.ศ. 2501) และพรรคแนวร่วม-เศรษฐกร (พ.ศ. 2511 - พ.ศ. 2514)